ddrg/super_eurlex huggingface dataset:
CINNEADH

(2022/C 478/09)

TÁ ARDRÚNAÍ PHARLAIMINT NA hEORPA,

ag féachaint do Rialachán (CEE, Euratom, CEGC) Uimh. 259/68 (1) ón gComhairle arna leasú, go háirithe, le Rialachán (CE, Euratom) Uimh. 1023/2013 ó Pharlaimint na hEorpa agus ón gComhairle an 22 Deireadh Fómhair 2013, lena leasaítear Rialacháin Foirne Oifigigh an Aontais Eorpaigh agus Coinníollacha Fostaíochta Sheirbhísigh eile an Aontais Eorpaigh (2), agus go háirithe Airteagal 30 de na Rialacháin;

ag féachaint do Chinneadh ó Bhiúró Pharlaimint na hEorpa an 13 Eanáir 2014 maidir le tarmligean chumhachtaí an údaráis ceapacháin (ÚC) agus an údaráis atá cumhachtaithe chun conarthaí fostaíochta a thabhairt i gcrích;

ag féachaint do dháta éagtha (31 Nollaig 2022) phainéil seo a leanas Pharlaimint na hEorpa d’iarrthóirí ar éirigh leo agus d’iarrthóirí oiriúnacha: PE/168/S, PE/171/S, PE/186/S, PE/219/S, PE/226/S - 1, PE/226/S - 2, PE/226/S - 3, PE/226/S - 4, PE/227/S, AD/1/16, AD/2/16 (P), AD/2/18, AST/1/13, AST/2/16 (P), AST/1/17;

ag féachaint don tuairim ón gComhchoiste arna heisiúint ag a chruinnuithe an 19 Deireadh Fómhair agus an 16 Samhain 2022;

TAR ÉIS A CHINNEADH:

Airteagal 1 Maidir le tréimhse bhailíochta na bpainéal iarrthóirí ar éirigh leo agus na bpainéal iarrthóirí oiriúnacha seo a leanas: PE/168/S, PE/186/S, PE/226/S - 1, PE/226/S - 2, PE/226/S - 3, PE/226/S - 4, PE/227/S, AD/1/16, AD/2/16 (P), AST/1/13 agus AST/1/17 déantar í a fhadú go dtí an 31 Nollaig 2023.

Airteagal 2 Maidir le tréimhse bhailíochta na bpainéal iarrthóirí ar éirigh leo agus na bpainéal iarrthóirí oiriúnacha seo a leanas: PE/171/S, PE/219/S, AD/2/18 agus AST/2/16 (P) ní dhéantar í a fhadú.

Lucsamburg, an 6 Nollaig 2022. An tArdrúnaí Klaus WELLE

(1) Rialachán (CEE, Euratom, CEGC) Uimh. 259/68 ón gComhairle an 29 Feabhra 1968 lena leagtar síos Rialacháin Foirne Oifigigh na gComhphobal Eorpach agus Coinníollacha Fostaíochta Sheirbhísigh eile na gComhphobal Eorpach agus lena dtionscnaítear bearta speisialta is infheidhme ar bhonn sealadach maidir le hoifigigh an Choimisiúin (Coinníollacha Fostaíochta Seirbhíseach Eile) (IO L 56, 4.3.1968, lch. 1).

(2) IO L 287, 29.10.2013, lch. 15.
(3)

Le Rialachán IIb na Bruiséile, comhlánaítear agus treisítear Coinbhinsiún na Háige an 25 Deireadh Fómhair 1980 ar na Gnéithe Sibhialta a bhaineann le Fuadach Idirnáisiúnta Leanaí (“Coinbhinsiún na Háige 1980”) lena mbunaítear, ar an leibhéal idirnáisiúnta, córas oibleagáidí agus comhair idir Stáit Chonarthacha agus idir údaráis lárnacha agus go bhfuil sé mar aidhm aige a áirithiú go ndéanfar leanaí a aistríodh nó a coinníodh go héagórach a thabhairt ar ais go pras.
CINNEADH (AE) 2022/2342 ÓN gCOMHAIRLE

an 28 Samhain 2022

lena gceaptar comhalta, arna mholadh ag Ríocht na Spáinne, de Choiste Eacnamaíoch agus Sóisialta na hEorpa

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 302 de,

Ag féachaint do Chinneadh (AE) 2019/853 ón gComhairle an 21 Bealtaine 2019 lena gcinntear comhdhéanamh Choiste Eacnamaíoch agus Sóisialta na hEorpa (1),

Ag féachaint don togra ó Rialtas na Spáinne,

Tar éis di dul i gcomhairle leis an gCoimisiún Eorpach,

De bharr an mhéid seo a leanas:

(1) De bhun Airteagal 300(2) den Chonradh, tá Coiste Eacnamaíoch agus Sóisialta na hEorpa le bheith comhdhéanta d’ionadaithe d’eagraíochtaí fostóirí, fostaithe agus páirtithe eile atá ionadaíoch don tsochaí shibhialta, go háirithe i réimsí socheacnamaíocha, sibhialta, gairmiúla agus cultúrtha.

(2) An 2 Deireadh Fómhair 2020, ghlac an Chomhairle Cinneadh (AE) 2020/1392 (2) lena gceaptar comhaltaí Choiste Eacnamaíoch agus Sóisialta na hEorpa don tréimhse ón 21 Meán Fómhair 2020 go dtí an 20 Meán Fómhair 2025.

(3) Tá suíochán comhalta ar Choiste Eacnamaíoch agus Sóisialta na hEorpa tagtha chun bheith folamh tar éis do Patricia CÍREZ MIQUELEIZ éirí as oifig.

(4) Chuir Rialtas na Spáinne Isabel YGLESIAS JULIÀ, Jefa de Asuntos de la Unión Europea y delegada en la Unión Europea de la CEOE (Confederación Española de Organizaciones Empresariales) (Ceann Ghnóthaí an Aontais agus Toscaire CEOE (Cónaidhm na Spáinne d’Eagraíochtaí Gnó) chuig an Aontas), lena ceapadh ina comhalta de Coiste Eacnamaíoch agus Sóisialta na hEorpa ar feadh a bhfuil fágtha den téarma oifige reatha, a leanfaidh go dtí an 20 Meán Fómhair 2025,

TAR ÉIS AN CINNEADH SEO A GHLACADH:

Airteagal 1 Leis seo, ceaptar Isabel YGLESIAS JULIÀ, Jefa de Asuntos de la Unión Europea y delegada en la Unión Europea de la CEOE (Confederación Española de Organizaciones Empresariales) (Ceann Ghnóthaí an Aontais agus Toscaire CEOE (Cónaidhm na Spáinne d’Eagraíochtaí Gnó) chuig an Aontas), ina comhalta de Coiste Eacnamaíoch agus Sóisialta na hEorpa ar feadh a bhfuil fágtha den téarma oifige reatha, a leanfaidh go dtí an 20 Meán Fómhair 2025.

Airteagal 2 Tiocfaidh an Cinneadh seo i bhfeidhm ar dháta a ghlactha.

Arna dhéanamh sa Bhruiséil, an 28 Samhain 2022. Thar ceann na Comhairle An tUachtarán V. BALAŠ

(1) IO L 139, 27.5.2019, lch. 15.

(2) Cinneadh (AE) 2020/1392 ón gComhairle an 2 Deireadh Fómhair 2020 lena gceaptar comhaltaí Choiste Eacnamaíoch agus Sóisialta na hEorpa don tréimhse ón 21 Meán Fómhair 2020 go dtí an 20 Meán Fómhair 2025, agus lena n-aisghairtear agus lena n-ionadaítear an Cinneadh ón gComhairle lena gceaptar comhaltaí de Choiste Eacnamaíoch agus Sóisialta na hEorpa don tréimhse ón 21 Meán Fómhair 2020 go dtí an 20 Meán Fómhair 2025 a glacadh an 18 Meán Fómhair 2020 (IO L 322, 5.10.2020, lch. 1).
(a)

go gcomhlíonfaidh na haonaid de chuid Fhórsaí Armtha na Boisnia agus na Heirseagaivéine dá dtugtar tacaíocht faoin mbeart cúnaimh an dlí idirnáisiúnta ábhartha, go háirithe an dlí idirnáisiúnta um chearta an duine agus an dlí daonnúil idirnáisiúnta;
(3)

Tá iarscríbhinn ann, chomh maith le doiciméad breise dar teideal “Forógra ‘Pé Gníomh is Gá’”, ina dtugtar tuilleadh sonraí maidir le hábhar, cuspóirí agus cúlra an tionscnaimh, trí na cúiseanna atá ann le tacú leis an tionscnamh a leagan amach agus a shonrú. Is é is aidhm don tionscnamh “Lá ‘Pé Gníomh is Gá’” a cheiliúradh mar “ghníomh siombalach uile-Eorpachais”, mar thagairt don ráiteas a rinne iar-Uachtarán an Bhainc Ceannais Eorpaigh Mario Draghi an 26 Iúil 2012, ráiteas a d’fhág lorg, dar leis na heagraithe, ar stair an limistéir euro agus ar an gcomhtháthú eacnamaíoch sa chaoi gur thug sé sampla cuimsitheach den cheannaireacht nua-aimseartha, sin agus fís spreagúil. In éineacht lena dtogra tugann siad “trí phríomhtheachtaireacht” chun tacú lena n-achainí ar “lá ‘Pé Gníomh is Gá’”: “(a) ceann de na hiarrachtaí ba thábhachtaí chun an euro a tharrtháil a ghreanadh i gcloch, chun an ghaois institiúideach agus an athléimneacht a léirigh an tAontas le linn an Mhórchúlaithe Eacnamaíoch a aithint, Mórchúlú a bhagair ar an limistéar euro agus geilleagair náisiúnta go mór; (b) glórtha an Aontais a thabhairt le chéile agus ceiliúradh a dhéanamh ar luachanna Eorpacha an daonlathais, na héagsúlachta cultúrtha, na síochána agus na gceart daonna, tráth a bhfuil an dímheas ag teacht go réidh le daoine, agus a bhfuil borradh faoin antoisceachas sóisialta, faoin eoraisceipteachas agus faoin bpobalachas ar fud na hEorpa; (c) léargas a thabhairt ar an gcumhacht oiriúnaitheach agus ar na hinniúlachtaí réitithe géarchéime atá ag teastáil ó na hinstitiúidí Eorpacha chun an dul chun cinn a bhrú ar aghaidh agus aghaidh a thabhairt ar a bhfuil i ndán dóibh.”
(1)

I gcomhréir le hAirteagal 52 de Rialachán (AE) Uimh. 1306/2013, déanfaidh an Coimisiún na fíoruithe is gá, cuirfidh sé in iúl don Ríocht Aontaithe torthaí na bhfíoruithe sin, tabharfaidh sé dá aire na barúlacha ón Ríocht Aontaithe, cuirfidh sé tús le plé déthaobhach ionas go mbeifear in ann teacht ar chomhaontú agus cuirfidh sé a chonclúidí in iúl don Ríocht Aontaithe go foirmiúil.
(3)

An Danmhairg, Éire, Málta agus an Ísiltír, le litreacha an 1 Eanáir 2021, an Ghearmáin, le litir an 4 Eanáir 2021, an Iorua, le litir an 12 Eanáir 2021, agus an Bhulgáir agus an Chipir, le litreacha an 19 Eanáir 2021, d’iarr siad ar an gCoimisiún aitheantas a thabhairt don Ríocht Aontaithe. Le Cinneadh Cur Chun Feidhme C(2021) 1553 uaidh an 26 Márta 2021 chun an measúnú ar chóras oiliúna agus deimhniúcháin na Ríochta Aontaithe do mharaithe a thionscnamh chun críoch aitheantais i gcomhréir le Treoir 2008/106/CE ó Pharlaimint na hEorpa agus ón gComhairle (2), thionscain an Coimisiún an measúnú ar an gcóras oiliúna agus deimhniúcháin sa Ríocht Aontaithe chun a fhíorú go gcomhlíonann an Ríocht Aontaithe ceanglais uile Choinbhinsiún STCW agus go ndearnadh na bearta iomchuí chun calaois a bhaineann le deimhnithe a chosc.
(4)

Cé go nglactar le Treoir (AE) 2017/2397 leis go bhfuil cómhaireachtáil ann idir creat dlíthiúil an Aontais agus creat dlíthiúil CCNR, níor cheart éifeachtacht na Treorach sin a chur i mbaol. Dá bhrí sin, tá feidhm ag forálacha na Rialachán maidir le Pearsanra i mbun Loingseoireachta ar an Réin, go háirithe na forálacha sin a leagtar síos in Airteagal 3.02(1), an dara fomhír, agus Airteagal 5.01(6), agus Airteagail 13.01 agus 13.03, gan dochar do chur i bhfeidhm Threoir (AE) 2017/2397 maidir le huiscebhealaí intíre an Aontais i gcás ina leagtar síos leis an Treoir sin ceanglais ar an ábhar céanna. Go háirithe, tá Ballstáit ar comhaltaí iad de CCNR chun an nós imeachta maidir le stráicí d’uiscebhealaí intíre lena ngabhann rioscaí sonracha a aithint a leagtar síos in Airteagal 9 de Threoir (AE) 2017/2397 a chur i bhfeidhm.
(1)

Leagtar amach i dTreoir (AE) 2018/2001 nach mór go sábháiltear le bithbhreoslaí, bithleachtanna agus breoslaí bithmhaise líon mór astaíochtaí gás ceaptha teasa i gcomparáid le breoslaí iontaise ionas gur féidir iad a áireamh mar chuid de na spriocanna a leagtar amach sa Treoir sin. Chun na críche sin, in Airteagal 29(10), leagtar síos tairseacha maidir leis an laghdú ar astaíochtaí le haghaidh na mbreoslaí sin, agus le hAirteagal 31, rialaítear an bealach a ríomhtar an laghdú ar astaíochtaí gás ceaptha teasa ó úsáid na mbreoslaí sin. Agus na ríomhanna sin á ndéanamh, is féidir úsáid a bhaint as na luachanna réamhshocraithe a leagtar amach in Iarscríbhinní V agus VI a ghabhann le Treoir (AE) 2018/2001. In ionad luachanna réamhshocraithe na n-astaíochtaí gás ceaptha teasa a thagann ó shaothrú bunábhar talmhaíochta, is féidir úsáid a bhaint as luachanna tipiciúla faoi roinnt coinníollacha. Na luachanna tipiciúla sin, arb éard atá iontu an meánluach i limistéar sonrach, féadfaidh na Ballstáit nó tríú tíortha iad a thuairisciú don Choimisiún. Ní fhéadfar na luachanna tipiciúla a úsáid ach amháin má aithníonn an Coimisiún go bhfuil siad cruinn.
CINNEADH (AE) 2022/1677 ÓN gCOMHAIRLE

an 26 Meán Fómhair 2022

maidir leis an seasamh atá le glacadh thar ceann an Aontais Eorpaigh sa Chomhchoiste a bunaíodh leis an gComhaontú idir an tAontas Eorpach agus Rialtas Dhaon-Phoblacht na Síne maidir le comhar i dtaca le tásca geografacha agus iad a chosaint, a mhéid a bhaineann le Rialacha Nós Imeachta an Chomhchoiste a ghlacadh

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 207(4), an chéad fhomhír, i gcomhar le hAirteagal 218(9) de,

Ag féachaint don togra ón gCoimisiún Eorpach,

De bharr an mhéid seo a leanas:

(1) An Comhaontú idir an tAontas Eorpach agus Rialtas Dhaon-Phoblacht na Síne maidir le comhar i dtaca le tásca geografacha agus iad a chosaint (1) (“an Comhaontú”), thug an tAontas an Comhaontú sin i gcrích le Cinneadh (AE) 2020/1832 ón gComhairle (2) agus tháinig sé i bhfeidhm an 1 Márta 2021.

(2) De bhun Airteagal 10 den Chomhaontú, féadfaidh an Comhchoiste a rialacha nós imeachta féin a chinneadh.

(3) Is iomchuí an seasamh atá le glacadh thar ceann an Aontais sa Chomhchoiste a leagan síos, maidir lena rialacha nós imeachta, ós rud é go mbeidh na rialacha sin ceangailteach ar an Aontas.

(4) Chun cur chun feidhme éifeachtach an Chomhaontaithe a áirithiú, ba cheart rialacha nós imeachta an Chomhchoiste a ghlacadh.

(5) Dá bhrí sin, ba cheart seasamh an Aontais sa Chomhchoiste a bheith bunaithe ar an dréachtchinneadh atá i gceangal leis seo,

TAR ÉIS AN CINNEADH SEO A GHLACADH:

Airteagal 1 Maidir leis an seasamh atá le glacadh thar ceann an Aontais sa Chomhchoiste a bunaíodh leis an gComhaontú idir an tAontas Eorpach agus Daon Phoblacht na Síne maidir le comhar i dtaca le tásca geografacha agus iad a chosaint, a mhéid a bhaineann lena rialacha nós imeachta a ghlacadh, beidh sé bunaithe ar an dréachtchinneadh ón gComhchoiste atá i gceangal leis an gCinneadh seo.

Airteagal 2 Tiocfaidh an Cinneadh seo i bhfeidhm ar dháta a ghlactha.

Arna dhéanamh sa Bhruiséil, an 26 Meán Fómhair 2022. Thar ceann na Comhairle An tUachtarán Z. NEKULA

(1) IO L 408 I, 4.12.2020, lch. 3.

(2) Cinneadh (AE) 2020/1832 ón gComhairle an 23 Samhain 2020 maidir le tabhairt i gcrích an Chomhaontaithe idir an tAontas Eorpach agus Rialtas Dhaon-Phoblacht na Síne maidir le comhar i dtaca le tásca geografacha agus iad a chosaint (IO L 408 I, 4.12.2020, lch. 1).
(7)

An 17 Nollaig 2021, d’iarr an Coimisiún tuairim ar an ábhar sin ar an nGníomhaireacht Eorpach Ceimiceán (“an Ghníomhaireacht”) i gcomhréir le hAirteagal 36(2) de Rialachán (AE) Uimh. 528/2012. Iarradh ar an nGníomhaireacht a chur in iúl (i) an bhfuil gá le cinneadh maidir le tréimhse ama cosanta iomlán chun measúnú a dhéanamh ar an éifeachtúlacht i gcoinne beach agus foichí agus an féidir tréimhse ama cosanta iomlán a chinneadh ar bhonn na tástála úsáide ionsamhailthe a rinne an t-iarratasóir, (ii) an gá tástálacha úsáide ionsamhailthe a dhéanamh ar dhromchla atá cosúil le craiceann an duine agus (iii) ar ghin an tástáil úsáide ionsamhailthe sonraí a léiríonn go gcuireann an táirge bithicídeach smacht ar fhoichí agus beacha trí na horgánaigh sin a dhíbirt de réir na dáileoige molta agus mar sin an dtacaíonn siad leis an maíomh “go ndíbrítear foichí agus beacha”.
CINNEADH (AE) 2022/1526 ÓN gCOMHAIRLE

an 9 Meán Fómhair 2022

lena n-údaraítear tús a chur leis an gcaibidlíocht le Ceanada maidir le Comhaontú maidir leis na prionsabail ghinearálta lena rialaítear rannpháirtíocht Cheanada i gcláir an Aontais agus maidir le comhlachas Cheanada le Fís Eorpach — an Clár Réime um Thaighde agus um Nuálaíocht (2021-2027)

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagail 186 agus 212, i gcomhréir le hAirteagal 218(3) agus (4) de,

Ag féachaint don mholadh ón gCoimisiún Eorpach,

De bhrí gur cheart tús a chur leis an gcaibidlíocht d’fhonn comhaontú a thabhairt i gcrích le Ceanada maidir leis na prionsabail ghinearálta lena rialaítear rannpháirtíocht Cheanada i gcláir an Aontais agus maidir le comhlachas Cheanada le Fís Eorpach — an Clár Réime um Thaighde agus um Nuálaíocht (2021-2027),

TAR ÉIS AN CINNEADH SEO A GHLACADH:

Airteagal 1 Leis seo údaraítear don Choimisiún tús a chur leis an gcaibidlíocht le Ceanada, thar ceann an Aontais, chun comhaontú a thabhairt i gcrích maidir leis na prionsabail ghinearálta lena rialaítear rannpháirtíocht Cheanada i gcláir an Aontais agus maidir le comhlachas Cheanada le Fís Eorpach — an Clár Réime um Thaighde agus um Nuálaíocht (2021-2027).

Airteagal 2 Déanfar an chaibidlíocht ar bhonn treoracha caibidlíochta na Comhairle a leagtar amach san aguisín a ghabhann leis an gCinneadh seo.

Airteagal 3 Déanfar an chaibidlíocht i gcomhairle leis an Meitheal um Chaidreamh Trasatlantach, maidir le hábhair a bhaineann leis na coinníollacha ginearálta maidir le rannpháirtíocht Cheanada in aon chláir de chuid an Aontais, agus leis an Meitheal um Thaighde, maidir le hábhair a bhaineann leis na coinníollacha sonracha maidir le rannpháirtíocht Cheanada sa Chlár Fís Eorpach.

Airteagal 4 Is chuig an gCoimisiún Eorpach a dhírítear an Cinneadh seo.
(6)

Dá bhrí sin, ar chúiseanna nach bhfuil neart ag na hiarratasóirí orthu, is dóigh gur in éag a rachaidh an formheas sula nglacfar cinneadh maidir lena athnuachan. Dá bhrí sin, is iomchuí dáta éaga an fhormheasa a chur ar atráth go ceann tréimhse leordhóthanach chun gur féidir scrúdú a dhéanamh ar na hiarratais. Agus na teorainneacha ama le haghaidh na meastóireachta ag an údarás inniúil meastóireachta agus le haghaidh ullmhú agus chur isteach na tuairime uaithi ag an nGníomhaireacht Eorpach Ceimiceán á gcur san áireamh, agus an t-am is gá chun cinneadh a dhéanamh an bhféadfar an formheas maidir le spíonasad lena úsáid i dtáirgí bithicídeacha de chineál táirge 18 a athnuachan á chur an áireamh freisin, ba cheart an dáta éaga a chur ar atráth go dtí an 30 Aibreán 2025.
(2)

I litir uaidh dar dáta an 3 Meitheamh 2021, chuir Alex BRENNINKMEIJER in iúl go raibh sé ag éirí as oifig mar chomhalta den Chúirt Iniúchóirí le héifeacht ón 1 Eanáir 2022. I gcomhréir le hAirteagal 286(5), an tríú fomhír, den Chonradh, d’fhan sé in oifig go dtí go gceapfaí a chomharba.
(1)

De bhun Airteagal 300(3) den Chonradh, tá Coiste na Réigiún le bheith comhdhéanta d’ionadaithe do chomhlachtaí réigiúnacha agus áitiúla agus a bhfuil acu sainordú toghchánach acu in údarás réigiúnach nó áitiúil nó atá freagrach go polaitiúil do thionól tofa.
(2)

in Airteagal 14, cuirtear an méid seo a leanas in ionad an dara habairt: “Cuirfidh ISAE tuarascálacha tráthrialta maidir le dul chun cinn faoi bhráid na Comhairle, an Ardionadaí agus an Choimisiúin, agus le tuarascáil chuimsitheach chríochnaitheach ar chur chun feidhme an tsainordaithe faoin 31 Bealtaine 2024.”.
(4)

Chumhdaigh an tréimhse imscrúdúcháin an tréimhse ón 1 Eanáir 2020 go dtí an 31 Nollaig 2020. Chumhdaigh an tréimhse faoi bhreathnú an tréimhse ón 1 Eanáir 2017 go dtí an 31 Nollaig 2020.
(2)

Le Rialachán (AE) 2021/953, ceadaítear glacadh le deimhnithe COVID-19 arna n-eisiúint ag tríú tíortha do shaoránaigh den Aontas agus dá mbaill teaghlaigh i gcás ina gcinnfidh an Coimisiún gur i gcomhréir le caighdeáin a mheastar a bheith coibhéiseach leis na caighdeáin arna mbunú de bhun an Rialacháin sin a eisítear na deimhnithe COVID-19 sin. Thairis sin, i gcomhréir le Rialachán (AE) 2021/954 ó Pharlaimint na hEorpa agus ón gComhairle (2), ní mór do na Ballstáit na rialacha a leagtar síos i Rialachán (AE) 2021/953 a chur i bhfeidhm maidir le náisiúnaigh tríú tír nach dtagann faoi raon feidhme an Rialacháin sin, ach atá ag fanacht go dleathach nó a bhfuil cónaí orthu go dleathach ina gcríoch agus atá i dteideal taisteal chuig Ballstáit eile i gcomhréir le dlí an Aontais. Dá bhrí sin, aon fhionnachtain choibhéise a leagtar síos sa Chinneadh seo, ba cheart feidhm a bheith aici maidir le deimhnithe vacsaínithe COVID-19 arna n-eisiúint ag Poblacht Eacuadór do shaoránaigh den Aontas agus dá mbaill teaghlaigh. Mar an gcéanna, ar bhonn Rialachán (AE) 2021/954, ba cheart feidhm a bheith ag na fionnachtana coibhéise sin freisin maidir le deimhnithe vacsaínithe COVID-19 arna n-eisiúint ag Poblacht Eacuadór do náisiúnaigh tríú tír atá ag fanacht go dleathach nó a bhfuil cónaí orthu go dleathach i gcríoch na mBallstát faoi na coinníollacha a leagtar síos sa Rialachán sin.
1.

Tá MIRRI-ERIC tiomanta do chomhionannas deiseanna agus ní dhéanfaidh sé idirdhealú in aghaidh aon duine ar fhorais an chine, an bhunaidh eitnigh, na hinscne, an chreidimh, an mhíchumais, an treoshuímh ghnéasaigh nó ar aon fhoras eile.
CINNEADH (AE) 2022/1042 ÓN gCOMHAIRLE

an 21 Meitheamh 2022

maidir leis an seasamh atá le glacadh, thar ceann an Aontais Eorpaigh, i gComhchoiste LEE a bhaineann le leasú a dhéanamh ar Phrótacal 31 maidir le comhar i réimsí ar leith lasmuigh de na ceithre shaoirse, a ghabhann le Comhaontú LEE (Líne bhuiséid 07 20 03 01 — slándáil shóisialta)

(Téacs atá ábhartha maidir le LEE)

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagail 46 agus 48, i gcomhar le hAirteagal 218(9) de,

Ag féachaint do Rialachán (CE) Uimh. 2894/94 ón gComhairle an 28 Samhain 1994 a bhaineann le socruithe le haghaidh chur chun feidhme an Chomhaontaithe ar an Limistéar Eorpach Eacnamaíoch (1), agus go háirithe Airteagal 1(3) de,

Ag féachaint don togra ón gCoimisiún Eorpach,

De bharr an mhéid seo a leanas:

(1) Tháinig an Comhaontú ar an Limistéar Eorpach Eacnamaíoch (2) (“Comhaontú LEE”) i bhfeidhm an 1 Eanáir 1994.

(2) De bhun Airteagal 98 de Chomhaontú LEE, féadfaidh Comhchoiste LEE arna bhunú le Comhaontú LEE (“Comhchoiste LEE”) a chinneadh leasú a dhéanamh, inter alia, ar Phrótacal 31 maidir le comhar i réimsí ar leith lasmuigh de na ceithre shaoirse, a ghabhann le Comhaontú LEE (“Prótacal 31”).

(3) Is iomchuí leanúint de chomhar na bPáirtithe Conarthacha i gComhaontú LEE i ngníomhaíochtaí an Aontais arna gcistiú ó bhuiséad ginearálta an Aontais maidir le saorghluaiseacht oibrithe, comhordú scéimeanna slándála sóisialta agus bearta le haghaidh imirceach, lena n-áirítear imircigh as tríú tíortha.

(4) Ba cheart, dá bhrí sin, Prótacal 31 a leasú dá réir.

(5) Dá bhrí sin, ba cheart seasamh an Aontais i gComhchoiste LEE a bheith bunaithe ar an dréachtchinneadh ó Chomhchoiste LEE atá i gceangal leis seo,

TAR ÉIS AN CINNEADH SEO A GHLACADH:

Airteagal 1 Maidir leis an seasamh atá le glacadh, thar ceann an Aontais i gComhchoiste LEE a bhaineann le leasú a dhéanamh ar Phrótacal 31 maidir le comhar i réimsí ar leith lasmuigh de na ceithre shaoirse a ghabhann le Comhaontú LEE, beidh sé bunaithe ar an dréachtchinneadh ó Chomhchoiste LEE atá i gceangal leis an gCinneadh seo.

Airteagal 2 Tiocfaidh an Cinneadh seo i bhfeidhm ar dháta a ghlactha.

Arna dhéanamh i Lucsamburg, 21 Meitheamh 2022. Thar ceann na Comhairle An tUachtarán C. BEAUNE

(1) IO L 305, 30.11.1994, lch. 6.

(2) IO L 1, 3.1.1994, lch. 3.
(1)

Maidir leis an gComhaontú Comhpháirtíochta idir comhaltaí Ghrúpa Stát na hAfraice, Mhuir Chairib agus an Aigéin Chiúin, de pháirt, agus an Comhphobal Eorpach agus a Bhallstáit, den pháirt eile (1) (“Comhaontú Comhpháirtíochta ACC-AE”), síníodh é in Cotonou an 23 Meitheamh 2000 agus tháinig sé i bhfeidhm an 1 Aibreán 2003. I gcomhréir le Cinneadh Uimh. 3/2019 ó Choiste Ambasadóirí ACC-AE (2) (“an cinneadh maidir le bearta idirthréimhseacha”), tá feidhm le bheith ag an gcomhaontú go dtí an 30 Meitheamh 2022.
(15)

Tar éis don Choimisiún na barúlacha a thug an t-iarratasóir a scrúdú go cúramach agus tar éis dó dul i gcomhairle leis an nGníomhaireacht Eorpach Ceimiceán, measann sé, cé is moite de chreimneach do mhiotail, ar féidir glacadh leis an mbonn cirt a thug an t-iarratasóir ina leith, nach féidir teacht ar chonclúid ón bhfaisnéis eile go léir a chuir an t-iarratasóir ar fáil maidir le haicmiú an táirge i ndáil le guaiseacha fisiceacha agus saintréithe sábháilteachta a bhaineann leis an tacar bunsonraí dá dtagraítear i bpointe 4 de Theideal 1 d’Iarscríbhinn III a ghabhann le Rialachán (AE) Uimh. 528/2012 agus nár cuireadh bonn cirt leormhaith ar fáil chun ceanglais sonraí a oiriúnú i gcomhréir le hIarscríbhinn IV a ghabhann le Rialachán (AE) Uimh. 528/2012. Dá bhrí sin, measann an Coimisiún nach féidir a shuíomh cé acu a chomhlíonann nó nach gcomhlíonann an táirge bithicídeach na coinníollacha a leagtar síos in Airteagal 19(1), pointe (d) de Rialachán (AE) Uimh. 528/2012.